**ՀԻՄՆԱՎՈՐՈՒՄ**

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ՎՐԱ ԻՆՔՆԱԿԱՄ ԿԱՌՈՒՑՎԱԾ ՇԻՆՈՒԹՅՈՒՆՆԵՐԸ ԵՎ ԴՐԱՆՑ ՊԱՀՊԱՆՄԱՆ ՈՒ ՍՊԱՍԱՐԿՄԱՆ ՀԱՄԱՐ ԱՌԱՆՁՆԱՑՎԱԾ ՀՈՂԱՄԱՍԵՐՆ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ԿԱՄ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Համայնքի տարածքում` Աբովյան համայնքի Աբովյան քաղաքի Զորավար Անդրանիկի փողոցի թիվ 7/9, Սարալանջի փողոցի թիվ 24/15, թիվ 5/97, Հանրապետության պողոտայի թիվ 15/11, 2-րդ միկրոշրջանի թիվ 2/429 և 4-րդ միկրոշրջանի թիվ 53/4 հասցեներում ինքնակամ կառուցվել են բնակելի, հասարակական և արտադրական օբյեկտների նշանակության շինություններ։ Քաղաքացիները դիմել են համայնքապետարան նշված շինություններն օրինականացնելու և իրենց օտարելու խնդրանքով։ Օրենսդրությամբ սահմանված կարգով դիմումներին ընթացք է տրվել, նշված շինությունների համար ստացվել են համայնքի անվամբ վկայականներ։   
Ներկայում անհրաժեշտություն է առաջացել Հայաստանի Հանրապետության կառավարության 2006 թվականի մայիսի 18-ի N 912-Ն որոշմամբ սահմանված կարգով Աբովյան համայնքի տարածքում ինքնակամ կառուցված և օրինականացված՝ սույն որոշման հավելվածում ընդգրկված կառույցների օտարման կամ վարձակալության տրամադրման նպատակով «Աբովյան համայնքի սեփականություն հանդիսացող հողամասերի վրա ինքնակամ կառուցված շինություններն օտարելու կամ վարձակալության իրավունքով տրամադրելու մասին» Աբովյան համայնքի ավագանու որոշման նախագծի ընդունման։  
«Աբովյան համայնքի սեփականություն հանդիսացող հողամասերի վրա ինքնակամ կառուցված շինություններն օտարելու կամ վարձակալության իրավունքով տրամադրելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:   
Անշարժ գույքերն ուղղակի վաճառքով չօտարելու դեպքում կարող է դիտարկվել նաև նշված գույքերը վարձակալությամբ տրամադրելու տարբերակը։

ՀԱՄԱՅՆՔԻ ՂԵԿԱՎԱՐ՝  **ԷԴՈՒԱՐԴ ԲԱԲԱՅԱՆ**